

 **ประกาศองค์การบริหารส่วนตำบลสองแพรก**

 **เรื่อง มาตรการให้ผู้มีส่วนได้เสียมีส่วนร่วม**

 **………………………………………**

 เพื่อให้การดำเนินงานขององค์การบริหารส่วนตำบลสองแพรกเป็นไปตามเจตจำนงสุจริต ตามแนวนโยบายของผู้บริหารองค์การบริหารส่วนตำบลในด้านความโปร่งใส สามารถตรวจสอบได้ เปิดโอกาสให้ผู้รับบริการ หรือผู้มีส่วนได้เสียเข้ามามีส่วนร่วมในการดำเนินงานขององค์การบริหารส่วนตำบลสองแพรกตามความเหมาะสม ดังนี้

 1.การมีส่วนร่วมในการให้ข้อมูลข่าวสารโดยให้ข้อมูลข่าวสารเกี่ยวกับกิจกรรมต่างๆขององค์การบริหารส่วนตำบลสองแพรกหรือส่วนราชการภายในแก่ผู้รับบริการ ผู้มีส่วนได้เสีย

 2.การมีส่วนร่วมในการแสดงความคิดเห็นโดยเปิดโอกาสให้ผู้รับบริการ ผู้มีส่วนได้เสียมีส่วนร่วมแสดงความคิดเห็น รวมทั้งให้ข้อเสนอแนะ เกี่ยวกับการดำเนินการหรือการปฏิบัติงานขององค์การบริหารส่วนตำบลสองแพรกและส่วนราชการภายในอย่างเป็นระบบ

 3.การมีส่วนร่วมให้เข้ามามีบทบาทโดยเปิดโอกาสให้ผู้รับบริการ ผู้มีส่วนได้เสียมีส่วนร่วมทำงานในกระบวนการวางแผนและตัดสินใจ มีการแลกเปลี่ยนความคิดเห็นและข้อมูลระหว่างองค์การบริหารส่วนตำบลสองแพรกหรือส่วนราชการภายในกับผู้รับบริการหรือผู้มีส่วนได้เสียอย่างจริงจังและมีจุดมุ่งหมายที่ชัดเจน

 4.การมีส่วนร่วมในการสร้างความร่วมมือโดยเปิดโอกาสให้ผู้รับบริการ ผู้มีส่วนได้เสียมีบทบาทในการตัดสินใจ ตั้งแต่ระบุปัญหา พัฒนาทางเลือก และแนวทางแก้ไขรวมทั้งการเป็นภาคีในการดำเนินกิจกรรมขององค์การบริหารส่วนตำบลสองแพรกหรือส่วนราชการ

 5.มีส่วนร่วมในด้านการดำเนินงานขององค์การบริหารส่วนตำบลโดยเปิดโอกาสให้ผู้รับบริการ ผู้มีส่วนได้เสียมีบทบาทในการร่วมแสดงความคิดเห็นและข้อเสนอแนะต่อองค์การบริหารส่วนตำบลสองแพรก ตลอดจนเปิดโอกาสให้บุคลากร ร่วมแสดงความคิดเห็น หรือข้อเสนอแนะการปฏิบัติงานของผู้บริหารโดยมีปลัดองค์การบริหารส่วนตำบลสองแพรกเป็นผู้กำกับดูแล

 จึงประกาศให้ทราบโดยทั่วกัน

 ประกาศ ณ วันที่ 6 มิถุนายน พ.ศ.2562



 ( นายสำเริง อุณห์ไวทยะ )

 นายกองค์การบริหารส่วนตำบลสองแพรก